CELEX: 32009R0295
Language: hu
Date: 2009-03-18 00:00:00
Title: A Bizottság 295/2009/EK rendelete ( 2009. március 18. ) egyes áruk Kombinált Nómenklatúra szerinti besorolásáról

9.4.2009   
            
            
               HU
            
            
               Az Európai Unió Hivatalos Lapja
            
            
               L 95/7
            
         
      A BIZOTTSÁG 295/2009/EK RENDELETE
   
   (2009. március 18.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. március 18-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kiskereskedelmi forgalom számára kiszerelt készlet, amely különböző hang- és képformátumok rögzítésére és lejátszására szolgáló, különböző forrásokból (például műholdas televízióadás vételére szolgáló vevőből, automatikus adatfeldolgozó gépből, videokamera-felvevőből) származó adatok fogadására alkalmas, saját házban elhelyezett digitális készüléket, továbbá különböző egyéb elemeket, például csatlakozó vezetékeket, egy CD-ROM-ot, egy kézikönyvet, csavarokat és egy csavarhúzót tartalmaz.
                  A készülék nyomtatott áramköri lapot foglal magában, amelyen (hang és videofilmek felvételéhez és lejátszásához) aktív és passzív elemek találhatók, köztük egy mikroprocesszor.
                  A következő interfészekkel van felszerelve:
                  
                              —
                           
                           
                              egy USB-port,
                           
                        
                              —
                           
                           
                              VGA és
                           
                        
                              —
                           
                           
                              audio- és videoportok.
                           
                        A készülék kezelőgombokkal (bekapcsolás, lejátszás, szünet, hangerő) és távirányítóhoz szükséges infravörös vevővel is fel van szerelve.
                  A készüléket úgy tervezték, hogy merevlemezt is magában foglaljon.
               
               
                  8521 90 00
               
               
                  A besorolást a Kombinált Nómenklatúra értelmezésére szolgáló 1., 2. a), 3. b) és 6. általános szabály, a XVI. áruosztályhoz tartozó kiegészítő megjegyzések 1. pontja, valamint a 8521 és a 8521 90 00 KN-kód szövegezése határozza meg.
                  Mivel a készülék a merevlemez kivételével a 8521 vtsz. alá tartozó funkciók ellátásához szükséges valamennyi elektronikus összetevővel rendelkezik, és mivel ezek az összetevők – függetlenül a merevlemez hiányától – nem használhatók másra, mint hang és kép felvételére és lejátszására, a készülék a 2. a) általános szabály értelmében rendelkezik a 8521 vtsz.-nek megfelelő kész- vagy befejezett áru jellemzőivel. Ezért az a tény, hogy a készülék nem tartalmaz merevlemezt, nem akadályozza kész- vagy befejezett áruként történő besorolását.
                  Ennek megfelelően az áru a 8522 vtsz. alá, kizárólag vagy elsősorban a 8521 vtsz. alá tartozó készülék alkatrészeként nem sorolható be.
                  Ezért a készüléket a 8521 vtsz. alá, videofelvevő vagy -lejátszó készülékként kell besorolni.
                  A XVI. áruosztályhoz tartozó kiegészítő megjegyzések 1. pontja alapján a készülék összeszereléséhez vagy karbantartásához szükséges csavarhúzót azzal együtt kell besorolni.